PROJEKTS uz 15.06.2023.

vēlamais datums izskatīšanai: Finanšu komitejā 21.06.2023.

domē: 28.06.2023.

sagatavotājs: Daina Tīruma

ziņotājs: Gunārs Dzenis

PROTOKOLLĒMUMS

**Par finansējuma piešķiršanu PII "Riekstiņš" siltumtrases izbūvei**

Ādažu novada pašvaldības dome iepazinās ar pašvaldības aģentūras „Carnikavas komunālserviss” (turpmāk – Aģentūra) direktora 2.vietnieka Laura Bernāna ziņojumu par nepieciešamību saņemt finanšu līdzekļus atsevišķas siltumtrases izbūvei pirmskolas izglītības iestādes "Riekstiņš" (turpmāk – PII “Riekstiņš”) telpās baseina ūdens uzsildei un konstatēja, ka:

1. Ādažu novada pašvaldības 2023. gada budžetā ir paredzēti finanšu līdzekļi 7500.00 EUR apmērā siltummaiņa uzstādīšanai PII "Riekstiņš" peldbaseina tehniskajā telpā, kas nodrošinātu ūdens uzsildīšanu baseinā.
2. Aģentūra veica tirgus izpēti PII "Riekstiņš" siltumtrases izbūvei un paredz, ka kopējās izmaksas būs 18471.00 EUR.
3. Iepriekš plānotās un atvēlētās izmaksas siltummaiņa uzstādīšanai (EKK 2243) pēc veiktās iepirkumu procedūras ir nepietiekamas, taču siltumtrases izbūves atlikšana nav iespējama, jo tā sniegs ievērojamu energoresursu ietaupījumu.
4. Nepieciešamo finansējumu 10971.00 EUR apmērā Aģentūra piedāvā segt no citām budžeta pozīcijām PII "Riekstiņš" apsaimniekošanas budžeta ietvaros:
   1. Budžetā paredzēto summu 7500.00 EUR jaunas membrānas ieklāšanai peldbaseinā (EKK 2243) izlietot siltumtrases izbūvei un pieslēgšanai centralizētajai siltumapgādei (EKK 5250), bet jaunas membrānas ieklāšanu varētu atlikt uz nākamā gada budžetu;
   2. Budžetā paredzēto summu 3471.00 EUR šķembu iegādei veco gumijas plākšņu (no stadiona noņemtās) ieklāšanai (EKK 2350) novirzīt siltumtrases izbūvei (EKK 5250). Ņemot vērā, ka no stadiona noņemtās gumijas plāksnes nav iespējams ieklāt rotaļu laukumos, jo tās neatbilst spēkā esošajiem normatīvajiem aktiem par preču un pakalpojumu drošumu, šķembu iegāde vairs nav aktuāla.
5. Iepriekš plānoto finansējumu 7500.00 EUR (EKK 2243) siltummaiņa uzstādīšanai nepieciešams novirzīt uz EKK 5250, jo minētie izdevumi klasificējas kā kapitālie ieguldījumi.

Ādažu novada pašvaldības 2023. gada 22. marta noteikumu Nr. 9 “Pašvaldības budžeta izstrādāšanas un izpildes kārtība” (turpmāk – Noteikumi) 21.3. punktā ir noteikts, ka ierosinājumu tāmes iekšējiem grozījumiem ar paskaidrojumu par grozījumu iemesliem Izpildītāji iesniedz Finanšu komitejai gadījumā, ja grozījumi ir vairāk par 5000 EUR vienā reizē, sagatavojot par to protokollēmumu.

Pamatojoties uz Ādažu novada pašvaldības 2023. gada 22. marta noteikumu Nr. 9 “Pašvaldības budžeta izstrādāšanas un izpildes kārtība” 21.3. punktu, kā arī domes Finanšu komitejas 21.06.2023. atzinumu, atklāti balsojot, ar \_\_\_ balsīm "Par", "Pret" – \_\_\_, "Atturas" – \_\_\_, **PAŠVALDĪBAS DOME NOLEMJ**:

1. Pārcelt finansējumu **15000.00 EUR** (EKK 2243) un **3471.00 EUR** (EKK 2350) uz EKK 5250 PII “Riekstiņš” siltumtrases pārbūvei un iespējai pieslēgt peldbaseina grīdu un radiatoru apkuri siltumtrasei, un veikt patērētās siltumenerģijas daudzuma uzskaiti peldbaseina telpās atsevišķi no pārējās iestādes daļas.
2. Aģentūras direktoram nodrošināt 1. punktā minēto grozījumu sagatavošanu pašvaldības 2023. gada budžetā.
3. Uzdot Pašvaldības administrācijas Finanšu nodaļai un Grāmatvedības nodaļai veikt PII “Riekstiņš” 2023. gada budžeta tāmē EKK pārcelšanu atbilstoši nolemtajam.
4. Atbildīgais par lēmuma izpildi - Aģentūras direktors.
5. Pašvaldības izpilddirektoram nodrošināt lēmuma izpildes kontroli.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nosūtīt/izsniegt norakstus:

CKS – @, FIN - @